ร้านนี้อยู่ไม่ไกลบ้านเพื่อนที่อัมพวาค่ะ แวะมานอนบ้านนาง ร้านนี้จะเป็นร้านบังคับที่นางชอบพามา

<<การเดินทาง>>

กดแมปมาเลยนะคะ บอกทางไม่ถูกค่ะ 555 จะมีป้ายร้านตรงทางเข้านะคะ เลี้ยวเข้ามาจอดรถในร้านได้ซัก 10 คันค่ะ

<<บรรยากาศ & บริการ>>

ร้านเปิดโล่ง เป็นปูนๆ มีโต๊ะไม้ให้นั่ง การบริการก็ไม่มีอะไรมาก เราจดรายการไปยื่นที่ counter พร้อมทั้งชี้ๆ ว่านั่งโต๊ะไหน เค้าก็จะทำตามคิว แล้วมาส่งที่โต๊ะ จบปิ๊ง

<<อาหาร>>

มีทั้งคาว หวาน และเครื่องดื่ม คาวยังไม่เคยลองนะคะ ลองแต่พวกน้ำแข็งใสกับขนมปัง

ล่าสุดที่ไป ได้ลอง

■ ปังไมโลดิบ ■ 

เป็นขนมปัง โปะด้วยน้ำแข็งใส ราดนม และไมโลดิบ 

อร่อยอะ ไม่หวานมาก ไมโลกรุบๆ น้ำแข็งละเอียดเย็นๆ กะขนมปังนิ่มๆ เข้ากั๊น เข้ากัน อร่อยมากค่ะ

■ ปังน้ำแดง ■

ขนมปัง โปะน้ำแข็งใส ราดน้มข้นและน้ำแดง รายการนี้หวานค่ะ หวานเกินไปสำหรับเรา แต่ก็เย็นๆ ชื่นใจดี

■ ปังนึ่ง เนย น้ำตาล ■

รายการพึ่งเคยลองค่ะ เป็นขนมปังนึ่ง เหมือนแบบที่จิ้มสังขยาอะ เอาไปทาเนย แล้วโรยน้ำตาล อร่อยดีค่ะ หยิบกันหนุบหนับ ถ่ายรูปไม่ทัน 

■ มะนาวโซดา ■

ใช้มะนาวสด ผสมน้ำตาล-เกลือ ใส่โซดา เปรี้ยว-หวาน อร่อยดีค่ะ แต่ไม่ค่อยซ่า

■ มะนาว น้ำแดงโซดา ■

ของเพื่อนนะคะ นางว่าหวานเกินค่ะ ต้องเติมน้ำ


<สรุป>

เป็นร้านขนมที่โอเคเลยค่ะ ราคาย่อมเยา รสชาติโอเค 
